## Pravilnik o upisniku studentskih zborova

### NN 41/1997 (18.4.1997.), Pravilnik o upisniku studentskih zborova

# MINISTARSTVO ZNANOSTI I TEHNOLOGIJE

Na temelju članka 11. stavka 4. Zakona o studentskim zborovima ("Narodne
novine" broj 57/96) ministar znanosti i tehnologije donosi

## **PRAVILNIK**

### **O UPISNIKU STUDENTSKIH ZBOROVA**

Članak 1.

Ovim se Pravilnikom propisuje sadržaj, oblik i način vođenja upisnika
sveučilišnih i veleučilišnih zborova i Hrvatskog studentskog zbora (u daljnjem
tekstu: studentski zbor) te postupak upisa i brisanje iz upisnika studentskih
zborova.

Članak 2.

Upisnik vodi Ministarstvo znanosti i tehnologije (u daljnjem tekstu:
Ministarstvo) u obliku računalne baze podataka i u pisanom obliku.

Članak 3.

Upisnik sadrži sljedeće podatke o studentskom zboru.

1. matični broj,

2. naziv i sjedište (adresa, telefon, telefax, E-mail i sl.),

3. datum upisa,

4. naziv, broj i datum akta o osnivanju,

5. predmet poslovanja - djelatnosti,

6. ime i prezime predsjednika studentskog zbora i trajanje mandata,
odnosno osobe ovlaštene za zastupanje

7. naziv, broj i datum akta o ukidanju.

Članak 4.

Upisnik u pisanom obliku sastoji se od Matičnog lista sa obrascima 1,
2, 3 i 4 koji su sastavni dio ovog Pravilnika.

Matični list vodi se za svaki studentski zbor. Na Matičnom listu upisuje
se: matični broj, naziv i sjedište studentskog zbora i datum upisa. Matični
list (omot) je veličine 24¤32 cm.

Podaci iz članka 3. točke 4., 5., 6. i 7. vode se na obrascu 1 veličine
23¤31 cm.

Članak 5.

Za svaki studentski zbor na sveučilištu i veleučilištu vodi se popis
podružnica studentskih zborova na obrascu 2 veličine 23¤31 cm.

Članak 6.

Uz Upisnik se vodi i Zbirka isprava u koju se odlaže za svaki studentski
zbor sva dokumentacija u svezi s upisom, promjenama podataka i brisanjem
upisa.

Članak 7.

Prijavu za upis studentskog zbora podnosi Ministarstvu osoba ovlaštena
za zastupanje u najmanje dva primjerka na obrascu broj 3 veličine 23¤31
cm. Jedan primjerak prijave ostaje Ministarstvu, a drugi se vraća predlagatelju
s time da se u desnom gornjem kutu ovjerava prijamnim štambiljom Ministarstva
i datumom zaprimanja prijave.

Kada ovlaštena osoba Ministarstva utvrdi da je prijavu ili priloge potrebno
ispraviti, odnosno dopuniti, daje nalog da se predlagatelj u određenom
roku pozove radi ispravljanja ili dopune.

Prilozi uz prijavu podnose se u izvorniku, ovjerenom prijepisu ili ovjerenom
presliku.

Članak 8.

Subjektima upisa u Upisnik Ministarstvo izdaje potvrdu o podacima iz
Upisnika, ispisom iz baze podataka, a ovlaštena službena osoba ju ovjerava
potpisom i službenim pečatom.

Izvadak iz Upisnika ili potvrda o podacima iz Upisnika iz stavka 1.
ovog članka može se izdati na pismeni zahtjev pravnoj ili fizičkoj osobi
koja ima pravni interes.

Članak 9.

O upisu u Upisnik ministar donosi rješenje koje je konačno u upravnom
postupku.

Članak 10.

U rješenju iz članka 9. ovog Pravilnika unosi se sljedeće:

1. redni broj upisa u Upisnik,

2. naziv i sjedište studentskog zbora,

3. datum upisa,

4. podaci o djelatnosti,

5. ime i prezime osobe ovlaštene za zastupanje.

Članak 11.

Danom upisa u Upisnik studentski zbor stječe svojstvo pravne osobe i
može početi obavljati svoju djelatnost.

Članak 12.

O promjenama podataka iz članka 3. ovog Pravilnika studentski zbor izvješćuje
Ministarstvo bez odgode, a najkasnije u roku od 30 dana od dana nastale
promjene.

Prijavu promjene podataka podnosi Ministarstvu osoba ovlaštena za zastupanje
studentskog zbora na obrascu 4.

Promjene koje su nastale poslije prvog upisa u Upisnik upisuju se na
obrascu 1.

Članak 13.

Ministarstvo provodi brisanje upisa studentskog zbora iz Upisnika najkasnije
u roku od 30 dana od dana donošenja odluke o prestanku obavljanja djelatnosti
studentskog zbora.

O brisanju upisa iz Upisnika ministar donosi rješenje koje je konačno
u upravnom postupku.

Članak 14.

Ovaj Pravilnik stupa na snagu danom objave u "Narodnim novinama".

Klasa: 602-01/97-06/003
Urbroj: 533-01-97-1
Zagreb, 18. ožujka 1997.

Potpredsjednik Vlade i
ministar znanosti i tehnologije
**prof. dr. sc. Ivica Kostović,** v. r.

---

### MINISTARSTVO ZNANOSTI I TEHNOLOGIJE

## **MATIČNI LIST STUDENTSKIH ZBOROVA**

(naziv)

Sjedište:

tel.:

fax:

E-mail:

Matični broj:

Datum upisa:

Akt o osnivanju studentskog zbora:

broj: ------------------- datum: --------------------

Predmet poslovanja - djelatnosti

Ime i prezime predsjednika studentskog zbora odnosno osobe ovlaštene
za zastupanje i trajanje mandata

Akt o ukidanju studentskog zbora

broj: ------------------ datum: ---------------------

---

(potpis ovlaštene osobe)

*Obrazac broj 1* - prednja strana

PROMJENE

Broj i datum rješenja

Naziv i sjedište studentskog zbora

Predmet poslovanja - djelatnosti

Ime i prezime predsjednika studentskog zbora odnosno osobe ovlaštene
za zastupanje

Trajanje mandata

Naziv i sjedište podružnice

Ime i prezime predsjednika podružnice

*Obrazac broj 1.* - stražnja strana

**POPIS PODRUŽNICA
STUDENTSKIH ZBOROVA**

Redni Naziv i sjedište Ime i prezime i potpis

broj podružnice predsjednika podružnice

*Obrazac broj 2*

REPUBLIKA HRVATSKA
MINISTARSTVO ZNANOSTI I TEHNOLOGIJE

**PRIJAVA**

1. za upis studentskog zbora

2. za upis prestanka djelovanja studentskog zbora

1. Naziv studentskog zbora

2. Dan osnivanja studentskog zbora

3. Sjedište (mjesto, ulica i broj, tel., fax, E-mail)

4. Predmet poslovanja - djelatnost

5. Ime i prezime predsjednika studentskog zbora i trajanje mandata odnosno
osobe ovlaštene za zastupanje

6. Prestanak djelovanja studentskog zbora (naziv, broj i datum akta
o ukidanju)

U -------------- , dana ----------- ------------------                         (potpis
ovlaštene osobe
                                      studentskog zbora)

*Obrazac broj 3*

REPUBLIKA HRVATSKA
MINISTARSTVO ZNANOSTI I TEHNOLOGIJE

**PRIJAVA
promjene podataka u Upisnik studentskih zborova**

------------------------ , kao ovlaštena osoba studentskog

      (ime i prezime)

zbora -----------------------------------------------

(naziv i sjedište studentskog zbora)

upisanog u Upisnik studentskih zborova, pod brojem --------- , prijavljuje
promjenu slijedećeg podatka/podataka:

1) naziv studentskog zbora

2) sjedište studentskog zbora

3) predmet poslovanja - djelatnosti

4) osoba ovlaštena za zastupanje studentskog zbora

U -------------- , dana ----------- ------------------                         (potpis
ovlaštene osobe
                                     studentskog zbora)

*Obrazac broj 4.*

Pravilnik, NN 41/1997-582